Neuvoston direktiivi 89/629/ETY, annettu 4 päivänä joulukuuta 1989, siviilikäytössä olevien ääntä hitaammin lentävien suihkukoneiden aiheuttaman melun rajoittamisesta



Virallinen lehti nro L 363 , 13/12/1989 s. 0027 - 0029

Suomenk. erityispainos Alue 7 Nide 3 s. 0191

Ruotsink. erityispainos Alue 7 Nide 3 s. 0191



NEUVOSTON DIREKTIIVI, annettu 4 päivänä joulukuuta 1989, siviilikäytössä olevien ääntä hitaammin lentävien suihkukoneiden aiheuttaman melun rajoittamisesta (89/629/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että melupäästöstandardien soveltaminen siviilikäytössä oleviin ääntä hitaammin lentäviin suihkukoneisiin vaikuttaa huomattavasti lentoliikennepalvelujen tarjontaan varsinkin siellä, missä nämä standardit rajoittavat niitä lentokonetyyppejä, joita lentoyhtiöt saavat käyttää, ja suosivat saatavissa olevien uusimpien ja hiljaisimpien lentokoneiden hankkimista ja helpottavat nykyisen kapasiteetin tehokkaampaa käyttöä mukaan lukien lentoasemien kapasiteetti; direktiivi 80/51/ETY (), sellaisena kuin se on muutettuna direktiivillä 83/206/ETY (), rajoittaa tällaisia melupäästöjä, neuvoston toimintaohjelmassa tärkeysjärjestykseksi tutkittaessa ilmaliikenteen alan kysymyksiä mainitaan lentokoneiden aiheuttamat päästöt, mukaan lukien melu, Euroopan yhteisöjen toimintaohjelmassa () ympäristöalan toimenpiteiksi osoitetaan selvästi meluongelman tärkeys ja erityisesti lentoliikenteen aiheuttaman melun torjumisen välttämättömyys, lentokoneiden aiheuttamaa melua pitäisi entisestään vähentää ottaen huomioon ympäristönäkökohdat, tekniset mahdollisuudet ja taloudelliset seuraamukset, näin ollen on tarkoituksenmukaista rajoittaa jäsenvaltioiden rekistereihin lisättävät, siviilikäytössä olevat ääntä hitaammin lentävät suihkukoneet sellaisiin, jotka täyttävät kansainvälisen siviili-ilmailun yleissopimuksen liitteen 16, toisen painoksen (1988), I niteen II osan 3 luvun mukaiset standardit; ja sisäisiä rajoja vailla olevan alueen muodostamiseen liittyen on kohtuullista jättää tämän rekisteröintikiellon ulkopuolelle ne koneet, jotka on merkitty jäsenvaltioiden kansallisiin rekistereihin ennen 1 päivää marraskuuta 1990; lain salliman liikkumisvapauden vuoksi on olennaista pitää myönnetyt poikkeusluvat tarkassa valvonnassa ja niiden voimassaoloaika rajoitettuna, tätä asiaa koskevat yhteiset standardit tulisi ottaa käyttöön kohtuullisen ajan kuluessa sen varmistamiseksi, että kaikkialla yhteisössä sovelletaan yhdenmukaisesti nykyisiä standardeja täydentäviä säännöksiä; tämä on erityisen tärkeää, kun otetaan huomioon Euroopan lentoliikenteen vapauttamisen viimeaikainen vauhdittaminen, ja yhteisön yhteistyössä muiden kansainvälisten toimielinten kanssa tekemä työ on osoittanut, että rajoittamalla jäsenvaltioiden rekistereihin lisättäviä lentokoneita, jotka eivät täytä edellä mainitussa liitteessä 16 olevassa 3 luvussa melutodistukselta vaadittavia standardeja, saavutetaan sinänsä vain rajallinen hyöty ympäristön kannalta, minkä vuoksi tätä olisi pidettävä vasta ensi vaiheena, jota seuraa toimenpiteet mainitun 16 liitteen 3 luvussa annettujen melurajojen ylittävien lentokoneiden liikennöinnin rajoittamisesta, ON ANTANUT TÄMÄN DIREKTIIVIN: 1 artikla 1. Tämän direktiivin tarkoituksena on antaa tiukemmat säännökset siviilikäytössä olevien ääntä hitaammin lentävien suihkukoneiden aiheuttaman melun rajoittamisesta. 2. Tätä direktiiviä ei sovelleta sellaisiin lentokoneisiin, joiden suurin sallittu lentoonlähtömassa on enintään 34 000 kg ja joissa on enintään 19 istuinpaikkaa. 2 artikla 1. Jäsenvaltioiden on huolehdittava, että 1 päivästä marraskuuta 1990 alkaen sellaisia siviilikäytössä olevia ääntä hitaammin lentäviä suihkukoneita, jotka sanotun päivän jälkeen rekisteröidään niiden alueella, ei käytetä niiden tai toisen jäsenvaltion alueella, mikäli lentokoneille ei ole myönnetty melutodistusta, joka osoittaa niiden täyttävän ainakin kansainvälisen siviili-ilmailun yleissopimuksen liitteen 16, toisen painoksen (1988) I niteen II osan 3 luvun mukaiset standardit. 2. Mitä 1 kohdassa säädetään, ei sovelleta sellaisiin lentokoneisiin, jotka on merkitty jäsenvaltion kansalliseen rekisteriin 1 päivänä marraskuuta 1990. 3. Edellä 1 kohdassa mainittuun alueeseen eivät kuulu ne merentakaiset alueet, joita tarkoitetaan perustamissopimuksen 227 artiklan 2 kohdassa. 3 artikla Jäsenvaltion on toteutettava tarpeelliset toimenpiteet sen takaamiseksi, että 1 artiklan 1 kohdassa asetettua tavoitetta ei kierretä, esimerkiksi minkäänlaisilla leasingsopimuksilla. 4 artikla Jäsenvaltiot voivat myöntää poikkeuksia 2 artiklasta kun kyseessä on: a) historiallisesti kiinnostavat lentokoneet; b) lentokoneet, joita jäsenvaltion liikennöitsijä on käyttänyt ennen 1 päivää marraskuuta 1989 ja käyttää edelleen voimassa olevan osamaksu- tai leasingsopimuksen perusteella, ja jotka tämän vuoksi on rekisteröity muussa kuin jäsenvaltiossa; c) lentokoneet, jotka on vuokrattu muulle kuin jäsenvaltion liikennöitsijälle ja jotka sen vuoksi on väliaikaisesti poistettu jäsenvaltion rekisteristä; d) lentokone, jolla korvataan toinen, onnettomuudessa tuhoutunut kone, kun liikennöitsijä ei pysty korvaamaan tuhoutunutta konetta vastaavalla, tarjolla olevalla lentokoneella, jolle on myönnetty 2 artiklan 1 kohdassa säädetty melutodistus edellyttäen, että korvaava kone rekisteröidään vuoden kuluessa kyseisestä tuhoutumisesta; e) lentokoneet, joiden moottoreiden ohivirtaussuhde on vähintään kaksi. 5 artikla Jäsenvaltiot voivat myöntää 2 artiklasta poikkeuksia ensimmäisellä kerralla enintään kolmeksi vuodeksi ja uudistamisen yhteydessä enintään kahdeksi vuodeksi edellyttäen, että tällaiset poikkeukset päättyvät viimeistään 31 päivänä joulukuuta 1995, kun kyseessä on: - lentokoneet, jotka on vuokrattu muusta kuin jäsenvaltiosta lyhyeksi ajaksi edellyttäen, että liikennöitsijä osoittaa tämän olevan tavanomaista hänen toimialallaan ja hänen lentotoiminnalleen muutoin aiheutuisi haittaa; - lentokoneet, joiden suhteen liikennöitsijä osoittaa lentotoimintansa muutoin vaikeutuvan kohtuuttomasti. 6 artikla 1. Poikkeuksia myöntävän jäsenvaltion on ilmoitettava asiasta jäsenvaltioiden asianomaisille viranomaisille ja komissiolle. 2. Jäsenvaltioiden on hyväksyttävä toisen jäsenvaltion 4 ja 5 artiklan mukaisesti myöntämät poikkeukset. 7 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 30 päivään syyskuuta 1990 mennessä. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 8 artikla Tämä direktiivi on osoitettu kaikille jäsenvaltioille. Tehty Brysselissä 4 päivänä joulukuuta 1989. Neuvoston puolesta Puheenjohtaja M. DELEBARRE Saksan liittotasavallan hallituksen ilmoitus Neuvosto on saanut Saksan liittotasavallan hallitukselta seuraavan ilmoituksen: Tallettaessaan Euroopan yhteisöjen perustamissopimusten ratifiointiasiakirjat Saksan liittotasavallan hallitus on julistanut, että näitä perustamissopimuksia sovelletaan yhtäläisesti Berliinin alueeseen. Se on samalla julistanut, että Ranskan, Yhdistyneen kuningaskunnan ja Amerikan yhdysvaltojen oikeudet ja velvollisuudet Berliiniin nähden pysyvät muuttumattomina. Kun otetaan huomioon, että siviili-ilmailu muun ohessa on alue, johon sanotut valtiot ovat erityisesti pidättäneet toimivallan itselleen ja neuvoteltuaan näiden maiden hallitusten kanssa, Saksan liittotasavallan hallitus toteaa, että neuvoston direktiivi 89/629/ETY siviilikäytössä olevien ääntä hitaammin lentävien suihkukoneiden aiheuttaman melun rajoittamisesta ei koske Berliinin aluetta. () EYVL N:o C 37, 14.2.1989, s. 6 () EYVL N:o C 158, 26.6.1989, s. 492 () EYVL N:o C 221, 28.8.1989, s. 1 () EYVL N:o L 18, 24.1.1980, s. 26 () EYVL N:o L 117, 4.5.1983, s. 15 () EYVL N:o C 328, 7.12.1987, s. 1